《寄沂水宰》
宋代·许彦国

楚甸齐封自此分，穆陵遗俗久犹存。岂知今日鸣琴宰，即是当犹赐履孙。

且有清风消酷暑，更无惊犬吠黄昏。畏人客子成安枕，独宿荒村不闭门。

作者简介：许彦国，字表民（《宋诗拾遗》卷六作表臣），青州（今属山东）人（《竹庄诗话》卷一八），一作合肥（今属安徽）人（《苕溪渔隐丛话》前集卷六○）。举进士，官不显，与吕颐浩之父有交（《竹庄诗话》）。有《许彦国诗》三卷（《宋史·艺文志》），已佚。今录诗十二首。